Diari Oficial de la Generalitat Valenciana


Sumari del DOGV 1524, del 18-04-1991 (1991/820878)

RESOLUCIÓ de 21 de gener de 1991, del Conseller d'Obres Públiques, Urbanisme i Transports, per la qual s'aprova definitivament el projecte de modificació puntual del sector de la ZU-2 del Sol Urbà, del Pla General d'Ordenació Urbana del municipi de Benicàssim.
--------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1991/01/21/(1)/dof/vci/html**

### Dades del document

Número de DOGV
:   1524

Data del DOGV
:   18-04-1991

Secció del DOGV
:   ALTRES DISPOSICIONS

Número del document
:   1991/820878


Data del document
:   21-01-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Benicàssim
    * pla d'urbanisme

Resolució del Conseller d'Obres Públiques, Urbanisme i Transports de 21 de gener de 1991, per la qual s'aprova definitivament el Projecte de modificació puntual del sector de la ZU-2 del Sòl Urbà, del Pla General d'Ordenació Urbana del municipi de Benicàssim.  
Vist l'expedient relatiu a la Modificació Puntual del Sector de la ZU- 2 del Sòl Urbà del Pla General d'Ordenació Urbana de Benicàssim.  
Vist que amb data 12 de desembre de 1990, fou registrat d'entrada en aquesta Conselleria el Projecte de Modificació Puntual del Sector de la ZU- 2 del Sòl Urbà del Pla General d'Ordenació Urbana de Benicàssim. L'objecte de la Modificació és la rectificació de la normativa sobre alineacions i ordenances en la Unitat d'Actuació núm. 7 del sector ZUP- 2 del Sòl Urbà, per tal d'ajustar-se a la realitat i facilitar-ne el desplegament reparcel·lari i urbanístic. Per a això es proposa: 1) Reduir de 12.ª 8 metres l'ample del vial que envolta la citada unitat d'actuació entre aquesta i el barranc de la Forcha, per ser una mala solució per a la correcta evacuació de les aigües, a més de les conseqüències econòmiques del pas del vial sobre el barranc. 2) Reordenar les distintes illes de cases de la Unitat d'Actuació i l'alineació, rasants i emplaçament actual del camp de futbol. 3) Reduir de 12.ª 10 metres l'ample del vial de la prolongació del carrer Dolors entre la Carretera del Desert i el barranc de Forcha, per tal d'evitar deixar fora d'ordenació els edificis construïts abans del vigent Pla General. 4) Corregir els errors detectats en ordenances pel que fa a habitatges col·lectius de baixa intensitat, ja que s'ha detectat que no coincideixen la Memòria i les distintes ordenances amb aquest tipus d'edificació.  
Vist que el Projecte consta de Memòria, Normes Urbanístiques, Plànols d'Informació i d'Ordenació.  
Vist que l'Ajuntament de Benicàssim aprovà inicialment el Projecte en sessió de 25 de gener de 1990.  
Vist que amb data 15 de febrer de 1990, i 16 de febrer de 1990, fou publicat en els diaris Castellón Diario i Mediterráneo, respectivament, l'aprovació inicial el 17 de febrer de 1990 en el BOP, a l'efecte d'informació pública.  
Vist que durant el període d'informació pública s'ha presentat una al·legació, que no ha estat considerada.  
Vist que amb data 29 de març de 1990, el Ple de l'Ajuntament aprovà provisionalment el Projecte de Modificació Puntual del Pla General de Benicàssim, del Sector de la ZUP.- 2 del Sòl Urbà.  
Vist que amb data 20 de juny de 1990, la Comissió Territorial d'Urbanisme acordà la suspensió de l'expedient abans esmentat fins que l'Ajuntament justifiqués i esmenés una sèrie de punts que es constataven en l'acord.  
Vist que amb data 8 d'octubre de 1990, l'Ajuntament de Benicàssim elevà de nou l'expedient a la Comissió Territorial d'Urbanisme després d'introduir les rectificacions que va estimar oportunes per esmenar les deficiències assenyalades.  
Vist que la Comissió Territorial d'Urbanisme de Castelló, en sessió de 14 de novembre de 1990, adoptà l'acord d'emetre un informe favorable sobre l'aprovació definitiva de la Modificació Puntual del Pla General d'Ordenació Urbana de Benicàssim, relativa al Sector de la ZUP- 2 de Sòl Urbà i elevar l'expedient al Conseller d'Obres Públiques, Urbanisme i Transports perquè és l'autoritat competent per a adoptar la resolució definitiva.  
Atés que la reducció del vial de circumval·lació de 12.ª 8 metres, condicionat pel llit del barranc de Farcha, no conculca la finalitat de descongestionar el trànsit urbà ja que la secció disminuïda correspon a les bandes d'aparcament perimetral i no a superfície de calçada. La supressió dels aparcaments és possible perquè no hi ha habitatges al costat del barranc i també per l'obligatorietat de reservar un aparcament per habitatge.  
Atés que la reducció de la superfície de l'àrea dedicada a camp de futbol està causada pel fet que en la previsió del Pla General estava envoltat d'àrees edificables, cosa per la qual es feia necessària l'obertura d'accessos, que sumen els metres de diferència. A més, es recullen un total de 61 places d'aparcament a les proximitats del camp, que afegides a les 62 ubicades al costat de la CN- 340 i a les situades en superfície en els vials de la zona, es consideren suficients.  
Atés que es manté l'alineació del carrer Prolongació dels Dolors i s'adopta l'acordada per la Comissió Territorial d'Urbanisme.  
Atés que, pel que fa a la modificació d'ordenances, aquesta tracta d'unificar els diferents criteris que estableixen les ordenances per a un mateix tipus d'edificació. Així doncs, actualment, l'article 58, que regula la zona ZUP- 2 (residencial col·lectiva baixa en illa tancada), trasllada al 78 (per error 68), corresponent a habitatge col·lectiu mitjà tancat, però limita les altures a 9,50 ni, corresponent a planta baixa i dues plantes altes. Tot i amb això, per a aquest mateix nombre de plantes, l'article 18 fixa una altura de cornisa de 10,00 ni i el 79 (habitatge col·lectiu baix) d'11,00 m. Tots permeten, al seu torn, per damunt d'aquesta altura, caixes d'escala i dipòsits d'aigua, i limiten la seua altura a 3 metres sobre la cornisa. Mitjançant la modificació proposada s'estableix només una ordenança per a la zona ZUP.- 2, adaptant-la a les circumstàncies de la tipologia i evitant les contradiccions. L'esmentada ordenança és l'establerta en l'article 79, de la qual s'eliminen certes condicions mínimes que no s'establien abans per a la ZUP.- 2. Això no obstant, l'eliminació d'aquestes condicions no implica augment de volum i, per tant, no fa necessària la previsió de nous espais lliures (article 161.2 del Reglament de Planejament).  
Atés que el Conseller d'Obres Públiques, Urbanisme i Transports és competent per a l'aprovació definitiva, d'acord amb l'article 3.2 del Decret 137/90, de 30 de juliol, del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent. Resolc:  
Aprovar definitivament el Projecte de Modificació Puntual del Sector de la ZU- 2 del Sòl Urbà, del Pla General d'Ordenació Urbana del municipi de Benicàssim. Contra aquesta resolució que no esgota la via administrativa es pot interposar recurs de reposició davant aquest conseller en el termini d'un mes, comptador des de l'endemà de la publicació de la resolució, abans del contenciós administratiu davant la Sala Contenciosa administrativa del tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 21 de gener de 1991. - El Conseller d'Obres Públiques, Urbanisme i Transports: Eugenio Burriel de Orueta.


Còpia Permalink ELI